Torgeir Trældal

Torgeir Trældal (født 2. januar 1965 i Narvik) er en norsk politiker (FrP).

Han var innvalgt på Stortinget fra Nordland 2009–2013, etter å ha vært vararepresentant 2001–2009. Trældal satt i Stortingets næringskomité og fungerte som Fremskrittspartiets landbrukspolitiske talsmann. Før han ble stortingsrepresentant, var Trældal formann i Narvik FrP 1995–2011, medlem av Narvik bystyre 1995–2009 og nestformann i Nordland FrP 2002–2009.

Trældal er utdannet elektromontør fra 1986, etter å ha gått i lære hos Strands Elektriske AS i Narvik. Han var ansatt i brannvesenet i Narvik 1988–2003.

 Referanser 

 Eksterne lenker 




Kategori:Stortingsrepresentanter for Nordland
Kategori:Stortingsrepresentanter fra FrP
Kategori:Stortingsrepresentanter 2009–2013
Kategori:Lokalpolitikere i Narvik
Kategori:FrP-politikere i Nordland
Kategori:Personer fra Narvik kommune